Document ID: 32004R1288

REGOLAMENT TAL-KUMMISSJONI (KE) Nru 1288/2004
ta' l-14 ta' Lulju 2004
dwar l-awtorizzazzjoni permanenti ta’ ċerti addittivi u l-awtorizzazzjoni proviżorja ta’ użu ġdid ta’ addittiv diġà awtorizzat fl-ikel ta’ l-annimali
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 dwar addittivi fl-ikel ta’ l-annimali (1), kif emendat l-aħħar bir-Regolament (KE) Nru 1756/2002 (2) u b’ mod partikolari l-Artikolu 3, u l-Artikoli 9d(1) u 9e(1) tagħha,
Billi:
(1)
Id-Direttiva 70/524/KEE tipprovdi għall-awtorizzazzjoni ta’ addittivi sabiex jintużaw fil-Komunità. L-addittivi msemmija fil-Parti II ta’ l-Anness C ta’ dik id-Direttiva jistgħu jiġu awtorizzati mingħajr limitu ta’ żmien jekk jiġu sodisfatti ċerti kundizzjonijiet.
(2)
L-użu ta’ astaxanthin-rich Phaffia rhodozyma (ATCC 74219) bħala kolorant għas-salamun u trota ġie awtorizzat proviżorjament mir-Regolament tal-Kummissjoni (KE) Nru 2316/98 (3).
(3)
Data ġdida kienet sottomessa sabiex issaħħaħ applikazzjoni għall-awtorizzazzjoni mingħajr limitu ta’ żmien għal dak il-kolorant. L-evalwazzjoni turi li l-kundizzjonijiet li jinsabu fid-Direttiva 70/524/KEE għal tali awtorizzazzjoni ġew sodisfatti.
(4)
Il-Kumitat Xjentifiku ta’ l-Addittivi u Prodotti jew Sustanzi Użati fl-għalf ta’ l-Annimali ta’ l-Awtorità Ewropea tas-Sigurtà ta’ l-Ikel (EFSA) ta opinjoni favorevoli fit-22 ta’ Jannar 2003 dwar l-effikaċità ta’ dak l-addittiv meta użat fil-kategorija ta’ l-annimali tas-salamun u tat-trota. F’ opinjoni oħra adottata fl-1 ta’ April 2004, l-EFSA ikkonkludiet li l-ħmira f’ dak il-prodott mhux organiżmu ħaj u mhux mistenni li jikkawża kwalunkwe konsegwenzi fuq l-ambjent, taħt l-istess kundizzjonijiet ta’ użu imsemmija fl-Anness I ta’ dan ir-Regolament.
(5)
L-użu tat-taħlita mikro-organika ta’ Saccharomyces cerevisiae (NCYC Sc 47) ġiet awtorizzata proviżorjament għaż-żriegħ, għall-ewwel darba, bir-Regolament tal-Kummissjoni (KE) Nru 1436/98 (4).
(6)
L-użu tat-taħlita mikro-organika ta’ Saccharomyces cerevisiae (CBS 493.94) ġiet awtorizzata proviżorjament, għall-għoġġiela, għall-ewwel darba, bir-Regolament tal-Kummissjoni (KE) Nru 1436/98 u għall-frat għas-smin bir-Regolament tal-Kummissjoni (KE) Nru 866/99 (5).
(7)
L-użu tat-taħlita mikro-organika ta’ Enterococcus faecium (NCIMB 10415) ġiet awtorizzata proviżorjament, għall-frat, għall-ewwel darba, bir-Regolament tal-Kummissjoni (KE) Nru 866/99.
(8)
L-użu tat-taħlita mikro-organika ta’ Enterococcus faecium (DSM 7134) u Lactobacillus rhamnosus (DSM 7133) ġiet awtorizzata proviżorjament, għall-għoġġiela, għall-ewwel darba, bir-Regolament tal-Kummissjoni (KE) Nru 2690/99 (6).
(9)
Ġiet sottomessa data ġdida biex issaħħaħ applikazzjonijiet għall-awtorizzazzjoni mingħajr limitu ta’ żmien għal dawk il-mikro-organiżmi. L-evalwazzjoni ta’ dawk l-applikazzjonijiet turi li l-kundizzjonijiet li jinsabu fid-Direttiva 70/524/KEE għal tali awtorizzazzjonijiet ġew sodisfatti.
(10)
Għalhekk, l-użu mingħajr limitu ta’ żmien ta’ dawk l-addittivi għandu jiġi awtorizzat.
(11)
Minn barra dan, id-Direttiva 70/524/EEC tipprovdi għall-awtorizzazzjoni fuq bażi proviżorja ta’ użu ġdid ta’ addittiv li huwa diġà awtorizzat sabiex tiġi konċessa għall-perjodu ta’ mhux aktar minn erba’ snin, soġġetta għal ċerti kundizzjonijiet.
(12)
L-użu tat-taħlita mikro-organika ta’ Enterococcus faecium (DSM 10663/NCIMB 10415)) ġiet awtorizzata proviżorjament, għall-ewwel darba, għall-ħannus (piglets) bir-Regolament tal-Kummissjoni (KE) Nru 1411/99 (7), għal għoġġiela u tiġieġ għas-smin bir-Regolament tal-Kummissjoni (KE) Nru 1636/99 (8) u għad-dundjani għas-smin bir-Regolament tal-Kummissjoni (KE) Nru 1801/2003 (9).
(13)
Ġiet sottomessa data ġdida biex issaħħaħ applikazzjonijiet sabiex tiġi estiża l-awtorizzazzjoni ta’ l-użu ta’ dak l-addittiv lill-klieb. L-evalwazzjoni turi li l-kundizzjonijiet li jinsabu fid-Direttiva 70/524/KEE għal tali awtorizzazzjoni ġew sodisfatti.
(14)
L-EFSA tat opinjoni favorevoli fil-15 ta’ April 2004 dwar is-sigurtà ta’ dak l-addittiv meta użat fil-kategorija ta’ l-annimali tal-klieb, taħt il-kundizzjonijiet ta’ l-użu li jinsabu fl-Anness II ta’ dan ir-Regolament.
(15)
Għalhekk, l-użu ta’ Enterococcus faecium, kif speċifikat fl-Anness II, għandu jiġi awtorizzat għal perjodu ta’ mhux aktar minn erba’ snin.
(16)
L-evalwazzjoni ta’ l-applikazzjonijiet turi li ċerti proċeduri għandhom jkunu meħtieġa sabiex jipproteġu l-ħaddiema milli jkunu esposti għall-addittivi msemmija fl-Annessi I u II ta’ dan ir-Regolament. Tali protezzjoni għandha tkun assikurata billi tiġi applikata d-Direttiva tal-Kunsilll 89/391/KEE tat-12 ta’ Ġunju 1989 dwar l-introduzzjoni tal-miżuri li jinkoraġixxu miljoramenti fis-sigurtà u s-saħħa tal-ħaddiema fuq ix-xogħol (10).
(17)
Il-miżuri pprovduti f’ dan ir-Regolament huma konformi ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DAN IR-REGOLAMENT
Artikolu 1
It-taħlit li jaqa’ taħt il-grupp ta’ “Koloranti, inklużi pigmenti” u “Mikro-organiżmi”, kif imsemmi fl-Anness I, huwa awtoriżżat għall-użu mingħajr limitu ta’ żmien bħalha addittivi f’ nutrizzjoni ta’ l-annimali taħt il-kundizzjonijiet li jinsabu f' dak l-Anness.
Artikolu 2
It-taħlita li taqa’ taħt il-grupp tal-“mikro-organiżmi”, kif imsemmija fl-Anness II, hija awtoriżżata proviżorjament għall-użu bħalha addittiv fin-nutrizzjoni ta’ l-annimali taħt il-kundizzjonijiet li jinsabu f’ dak l-Anness.
Artikolu 3
Dan ir-Regolament għandu jidħol fis-seħħ fit-tielet jum wara dik tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
Magħmul f’ Brussel, nhar il-14 ta' Lulju 2004.

Labels: 16
17
0
3
6